Fréttatilkynning frá Símanum , Landsafli og Orkuveitu Reykjavíkur Tækniakur hf. , nýstofnað eignarhaldsfélag í eigu Símans og Landsafls , fasteignafélags Íslenskra aðalverktaka , undirritaði í dag samning við Orkuveitu Reykjavíkur um kaup á fasteignum Orkuveitunnar við Suðurlandsbraut 34 og Ármúla 31 . Kaupverð lóðarinnar og bygginga , sem þar eru fyrir , er um milljarður króna . Um er að ræða byggingar sem eru samtals u.þ.b. 11.000 fermetrar að flatarmáli og u.þ.b. 26.000 fermetra lóð . Gert er ráð fyrir að Orkuveitan leigi núverandi húsnæði sitt af ækniakri þar til fyrirtækið flytur í nýjar höfuðstöðvar . Síminn og Landsafl eiga Tækniakur hf. til helminga . Síminn mun flytja höfuðstöðvar sínar í hlutaf af því húsnæði , sem byggt verður á reitnum . Hafinn er undirbúningur að sölu fasteigna Símans við Austurvöll . Markmið Tækniakurs er jafnframt að þróa reitinn og setar þar upp vandað sérhannað húsnæði til sölu eða leigu fyrir hátæknifyrirtæki ásamt annarri nauðsynlegri þjónust . Höfuðstöðvar Símans verða byggðar á lóð Orkuveitunnar Lð Orkuveitunnar er heppilegur staður fyrir nýjar höfuðstöðvar Símans , þar sem fyrirtækið hefur mikla starfsemi í næsta nágrenni . Nálægðin við Múlastöðina , helsta tæknisetur Símans , mun auka hagkvæmni í rekstri fyrirtækisins . Þá telur Síminn nábýlið við fleiri hátæknifyrirtæki einkar áhugavert . Fyrirtækið horfir til þess að þurfa ekki endilega að eiga sjálft húsnæði undir höfuðstöðvar , heldur leigja það langtímaleigu , minnka þannig fjárbindingu í húsnæði og auka sveigjanleika ef umfang starfseminnar breytist . Orkuveitan er að undirbúa að flytja höfuðstöðvar sínar upp á Réttarháls og reiknar með að flytja í þær vorið 2002 . Höfuðstöðvar Orkuveitu Reykjavíkur eru á þremur stöðum í dag en verða undir einu þaki á Réttarhálsi . Með því að nýjar höfuðstöðvar Símans rísi á lóð Orkuveitunnar er áframhaldandi vera höfuðstöðvanna tryggð í Reykjavík en Síminn er einn stærsti vinnustaðurinn í borginni . Eins og kunnugt er voru uppi fyrirætlanir um að fyrirtækið fengi vilyrði fyrir lóð gegnt lóð Orkuveitunnar á Suðurlandsbraut vegna nálægðar við tæknilegar höfuðstöðvar Landssímans í Múlastöð . Þar sem af því varð ekki er lóð Orkuveitunnar ekki síðri og liggur hún jafnvel betur við lóð Símans .